cyanic-selkie/wikianc huggingface dataset:
Passerina truncata
Die plant het twee subspesies:
Maggie McOmie
Maggie McOmie is 'n Amerikaanse aktrise. Sy is bekend vir haar rol in die rolprent THX 1138 (1971).
Oleeae
Oleeae is 'n genusgroep van bedeksadiges in die Oleaceae familie.
Lomatirivier
Die Lomatirivier of Mlumati vloei in Mpumalanga en Eswatini. Die rivier ontspring suid van Barberton in Mpumalanga, en vloei ook vir 'n kort entjie deur die noordweste van Eswatini. Hierna vloei dit in die Driekoppiesdam in Suid-Afrika in om verder noord en oos te draai, verby verskeie nedersettings in Mpumalanga. Uiteindelik mond die rivier uit in die Komatirivier op pad na Mosambiek en die Indiese Oseaan.
Vislewe
Die Laeveld-kurper (Serranochromis meridianus) kom in die rivier voor.
Tulbaghia cameronii
Tulbaghia cameronii is 'n geofiet wat tot die Amaryllidaceae familie hoort. Die spesie is inheems in die Demokratiese Republiek die Kongo, Kameroen, Malawi, Mosambiek, Namibië, Tanzanië, Zambië en Zimbabwe.
Nechen
Nechen, Nekhen of Hierakonpolis (Grieks: Ἱεράκων πόλις, hierakōn polis, "stad van valke"), was die godsdienstige en politieke hoofstad van Bo-Egipte aan die einde van die Voordinastiese Tydperk (3200-3100 v.C.) en moontlik die begin van die Vroegdinastiese Tydperk (3100-2686 v.C.). Sommige geleerdes meen dit kon duisende jare voorheen al bestaan het.
Horus-kultussentrum
Nechen was die sentrum van die kultus van die god Horus. Een van die oudste tempels in Antieke Egipte is hier gebou ter ere van hom en dit was ’n belangrike plek van aanbidding lank nadat die stad andersins sy belangrikheid verloor het.
Die oorspronklike nedersetting op die terrein dateer uit die Naqada I-kultuur van omstreeks 4400 v.C. of selfs vroeër. Op sy hoogtepunt vanaf omstreeks 3400 v.C. het Nechen minstens 5 000 en moontlik tot 10 000 inwoners gehad.
Opgrawings
Die ruïnes van die stad is oorspronklik teen die einde van die 19de eeu opgegrawe deur die Engelse argeoloë James E. Quibell en Frederick W. Green.
Een van die belangrikste artikels wat hier ontdek is, is die Narmer-palet van die eerste farao van die verenigde Egipte, Narmer. Hy was die eerste koning wat uitgebeeld is met die Pschent, die dubbele kroon van Bo- en Benede-Egipte. Die artistieke styl van die meeste voorwerpe dui egter daarop dat dit uit die Voordinastiese Tydperk dateer, soos nog ’n belangrike vonds, die Skerpioen-strydknots. Dit beeld ’n koning uit wat bekend is as koning Skerpioen (vanweë sy ideogram vir ’n skerpioen) besig met waarskynlik ’n besproeiingsritueel.
Olea welwitschii
Olea welwitschii is 'n boom wat deel is van die Oleaceae familie. Die spesie is inheems aan Angola, Ethiopië, Kenia, Malawi, Mosambiek, Tanzanië, Uganda, Zambië en Zimbabwe.
Skildmaagd
thumb|180px|Die skildmaagd Brunnhild, deur Gaston Bussière (1897).
Historiese bestaan
Daar is al debatte gevoer oor die historiese bestaan al dan nie van skildmaagde. Volgens die mees onlangse geskrifte het hulle wel bestaan. Ander geleerdes, soos professor Judith Jesch, meen daar is 'n gebrek aan bewyse vir opgeleide of gereelde vroulike vegters.
Daar is historiese bewyse dat vroue uit die Wikingtydperk aan oorloë deelgeneem het. Die Bisantynse historikus John Skylitzes het berig vroue het geveg toe Swjatoslaf I van Kiëf die Bisantyne in 971 in Bulgarye aangeval het. Toe die Warangiërs 'n groot nederlaag gely het in die Slag van Dorostolon, was die oorwinnaars verstom toe hulle vroue onder die gesneuwelde vegters kry.
Toe Leif Erikson se swanger halfsuster Freydís Eiríksdóttir in Winland was, het sy na berig word 'n swaard opgeneem en aanvallende magte kaalbors verjaag. Daar word van die geveg vertel in die Groenlandse Saga, wat nie eksplisiet na Freydís as 'n skildmaagd verwys nie.
Leonard Sharp
Leonard Sharp (24 Mei 1890 – 24 Oktober 1958) was 'n Engelse akteur. Hy was bekend vir sy rolle in die rolprente Hard Steel (1942) en The Girl Is Mine (1950), en in die televisiereekse Pinwright's Progress (1946) en Round at the Redways (1955).
Patricia McPherson
Patricia McPherson (gebore 27 November 1954) is 'n Amerikaanse aktrise. Sy is bekend vir haar rolle in die rolprent Prime Risk (1985) en in die televisiereekse Knight Rider (1982), MacGyver (1985), en Warehouse 13 (2009).
Nick Chinlund
Nick Chinlund (gebore 18 November 1961) is 'n Amerikaanse akteur en vervaardiger. Hy is bekend vir sy rolle in die rolprente Eraser (1996), Training Day (2001), Tears of the Sun (2003), en The Chronicles of Riddick (2004).
Taumatawhakatangi­hangakoauauotamatea­turipukakapikimaunga­horonukupokaiwhen­uakitanatahu
Taumatawhakatangihangakoauauotamateaturipukakapikimaungahoronukupokaiwhenuakitanatahu is 'n heuwel naby Porangahau, Nieu-Seeland, in die suide van Hawkesbaai. In Engels staan ​​dit plaaslik bekend as Taumata Hill. Die heuwel het die langste enkelwoordpleknaam in die wêreld, met 85 letters. In Afrikaans vertaal dit na "Die kruin waar Tamatea, die man met groot knieë, die glyer, 'n bergklimmer, slukker van grond wat rondgereis het, sy kōauu (fluit) vir sy geliefde gespeel het".
Blondie
Blondie is 'n Amerikaanse rockgroep wat deur sanger Debbie Harry en kitaarspeler Chris Stein gestig is. Die groep was pioniers in die vroeë Amerikaanse new wave- en punk-omgewing van die middel- tot laat-1970's. Hul eerste twee albums het sterk elemente van hierdie genres bevat, en hoewel hulle aanvanklik in die Verenigde Koninkryk en Australië hoofstroomsukses behaal het, is hulle in die Verenigde State as 'n ondergrondse musiekgroep beskou tot en met die vrystelling van Parallel Lines in 1978. In die daaropvolgende drie jare het die groep menige treffer-enkelspelers vrygestel, waaronder "Call Me", "Rapture" en "Heart of Glass", en het hulle bekendheid verwerf vir hul eklektiese mengsel van musikale style wat elemente van disco, pop, reggae en vroeë kletsrym ingesluit het.
Passerina filiformis subsp. glutinosa
'Passerina filiformis subsp. glutinosa' is 'n struik wat tot die Thymelaeaceae familie hoort. Die spesie is endemies aan Suid-Afrika en kom in die Wes-Kaap voor, van St. Helenabaai tot by Doringbaai. Dit is subspesie van Passerina filiformis en is deel van die fynbos-bioom. Die subspesie het 'n voorkomsgebied van 7 500 km² en daar is vyftien subpopulasies bekend. Die plant word bedreig deur indringerplante, kusontwikkeling en aartappel boerdery.
Blondie
Blondie het ná die vrystelling in 1982 van hul sesde ateljeealbum, The Hunter, ontbind. Debbie Harry het met gemengde resultate 'n sololoopbaan bly volg nadat sy 'n paar jaar vry geneem het om na haar lewensmaat Chris Stein, wat met 'n rare outo-immuniteitskwaal van die vel gediagnoseer is, om te sien. Die groep is in 1997 herstig en het opnuut sukses behaal met hul nommereen-treffer "Maria" in die Verenigde Koninkryk in 1999, presies 20 jaar ná hul eerste VK-nommereen-enkelspeler "Heart of Glass".
In die daaropvolgende jare het die groep regoor die wêreld getoer en opgetree. Hulle is in 2006 in die Rock and Roll Hall of Fame opgeneem. Blondie het tot op hede 40 miljoen plate verkoop en is steeds aktief. Die groep se tiende ateljeealbum, Ghosts of Download, is in 2014 uitgereik en hul elfde ateljeealbum, Pollinator, is op 5 Mei 2017 vrygestel.
Olea puberula
Olea puberula is 'n struik wat deel is van die Oleaceae familie. Die spesie is endemies aan Maleisië.
12 Canis Majoris
12 Canis Majoris is ’n veranderlike ster 184 ligjare van die Son af in die suidelike sterrebeeld Groot Hond (Canis Major). Dit het die veranderlikesternaam HK Canis Majoris (12 Canis Majoris is sy Flamsteed-naam). Met ’n skynbare magnitude van 6,07 is dit net-net met die blote oog sigbaar as ’n dowwe, blouwit ster. Dit beweeg weg van die Son teen ’n radiale snelheid van 16 km/s. Dit is die helderste ster in die nabyheid van die oop sterreswerm NGC 2287, hoewel dit na aanleiding van sy eiebeweging waarskynlik nie lid daarvan is nie.
Die ster het ’n sterreklassifikasie van B7 II/III, wat ooreenstem met dié van ’n B-tipe reus/helder reus. Dit is ’n magnetiese Bp-ster van die soort met min helium (CP4), met ’n spektrum wat getuienis toon van vertikale stratifikasie van helium in sy atmosfeer. Samus et al. (2017) klassifiseer dit as ’n SX Arietis-veranderlike met ’n helderheid wat oor ’n periode van 2,18045 dae wissel van magnitude 6,00 tot 6,05.
Die ster se massa is 1,25 keer dié van die Son en sy radius 2,73 keer die Son s’n. Sy ligsterkte is 498 keer dié van die Son en sy effektiewe temperatuur is 6 500 K.
Olea capitellata
Olea capitellata is 'n struik wat deel is van die Oleaceae familie. Die spesie is endemies aan Maleisië.
Tim Chiou
Tim Chiou (gebore 23 November 1979) is 'n Amerikaanse akteur. Hy is bekend vir sy rolle in die televisiereekse Silicon Valley (2014), iZombie (2015), en American Koko (2017).
Butterfly McQueen
Butterfly McQueen (7 Januarie 1911 – 22 Desember 1995) was 'n Amerikaanse aktrise. Sy was bekend vir haar rolle in die rolprente Gone with the Wind (1939), Duel in the Sun (1946), en The Mosquito Coast (1986), en in die televisiereeks ABC Afterschool Specials (1972).
Gina Falckenberg
Gina Falckenberg (14 September 1907 – 12 Februarie 1996) was 'n Duitse aktrise en skryfster. Sy was bekend vir haar rolle in die rolprente Razzia in St. Pauli (1932), Ab Mitternacht (1938), Drei wunderschöne Tage (1939), en Anime in tumulto (1942).
Lewis Shaw
Lewis Shaw (1910 – 1987) was 'n Engelse akteur. Hy was bekend vir sy rolle in die rolprente Confessions (1925), The King's Cup (1933), Early to Bed (1933), en The Rocks of Valpre (1935).
Carmen McRae
Carmen McRae (8 April 1920 – 10 November 1994) was 'n Amerikaanse aktrise. Sy was bekend vir haar rolle in die rolprente The Square Jungle (1955), Hotel (1967), Real Genius (1985), en Excess Baggage (1997).
Denis Shaw
Denis Shaw (7 April 1921 – 28 Februarie 1971) was 'n Engelse akteur. Hy was bekend vir sy rolle in die rolprent The Viking Queen (1967) en in die televisiereekse BBC Sunday-Night Theatre (1950), The Avengers (1961), en Theatre 625 (1964).
Flagstaff, Arizona
Flagstaff is 'n stad in die suide van die Amerikaanse deelstaat Arizona. Flagstaff lê in die noorde van Arizona, in die suidwestelike deel van die VSA. Flagstaff is 2 106 meter (6 910 voet) bo seevlak.
Västerbotten Folkblad
Folkbladet (of Folkbladet Västerbotten) is 'n Sweedse sosiaal-demokratiese koerant wat sedert 1917 in Umeå uitgegee word. Tot 18 April 2012 is die koerant onder die naam Västerbotten Folkblad of VF uitgegee.
Die koerant is vroeg in 2000 weens die swak ekonomie deur Stiftelsen VK-press uitgekoop (ook die eienaar van Västerbottens-Kuriren) om te verseker dat hulle subsidie kon bly kry (Presstöd) vir die twee dagblaaie. In 2008 het die koerant subsidie van 15 328 000 krone van die staat ontvang.
Bulbine lolita
Bulbine lolita is 'n plant wat deel van die Asphodelaceae familie is. Die spesie is endemies aan die Wes-Kaap en kom suid van Nuwerus voor.
Saint-Denis-d'Aclon
Saint-Denis-d'Aclon is 'n Franse dorp in die département Seine-Maritime (région Normandië), wes van Dieppe, met sowat 150 inwoners (2014).
Die dorp is geleë in die Pays de Caux, op die linkeroewer van die Saânerivier.
Dalmatian
Die Dalmatian is 'n mediumgrootte honderas, bekend vir sy unieke haarkleur van swart- of lewerkolletjies. Hulle is vroeër jare hoofsaaklik gebruik as vervoerhonde. Ten spyte van sy naam, is daar min tot geen bewys dat die ras sy oorsprong het in die historiese omgewing van Dalmasië nie. Deesdae is dit 'n gewilde familietroeteldier en baie entoesiaste skryf hul Dalmatians in vir kennelklubkompetisies.
David Chisum
David Chisum (gebore 5 Februarie 1971) is 'n Amerikaanse akteur. Hy is bekend vir sy rolle in die rolprent Flight of the Living Dead (2007) en in die televisiereekse NCIS (2003), Dexter (2006), en Timeless (2016).
Cilly Feindt
Cilly Feindt (8 April 1909 – 21 Augustus 1999) was 'n Duitse aktrise. Sy was bekend vir haar rolle in die rolprente Ein Mordsmädel (1927), Gefährdete Mädchen (1928), Der Sprung ins Nichts (1932), en Light Cavalry (1935).
Akademiese hospitaal van Norrland
Akademiese hospitaal van Norrland (Sweeds: Norrlands universitetssjukhus (Nus)) is een van die grootste hospitale in die noorde van Swede. Die hospitaal is in Umeå in die provinsie Västerbottens län geleë.
Die hospitaal is verbonde aan die Universiteit van Umeå. Naas akademiese hospitaal is dit ook die plaaslike hospitaal vir Swede se vier noordelike provinsies.
Potamophloios stendelli
Die spons behoort tot die genus Potamophloios en tot die familie Potamolepidae. Die wetenskaplike naam van die spesie is die eerste keer geldig gepubliseer in 1916 deur Jaffé.
Eve McVeagh
Eve McVeagh (15 Julie 1919 – 10 Desember 1997) was 'n Amerikaanse aktrise. Sy was bekend vir haar rolle in die rolprent High Noon (1952) en in die televisiereekse The Twilight Zone (1959), Mathnet (1987), en Square One Television (1987).
Guitars – the Museum
Guitars - the Museum is 'n kitaarmuseum in Umeå, Swede.
Die museum is in 'n baksteengebou geleë wat voorheen 'n skool (die Vasaskolan) gehuisves het. Behalwe die museum is daar ook 'n rock-klub, 'n restaurant en 'n musiekwinkel in die gebou. Die museum is einde Januarie 2014 geopen, tydens die opening van "Umeå - Kulturele Hoofstad van Europa 2014".
Die museum word as 'n gesamentlike onderneming deur die musiekwinkel se personeel bedryf. Die munisipaliteit van Umeå het tot die koste vir die opknapping en aanpassing van die perseel bygedra, en het die museum met 'n jaarlikse bydrae van 2,4 miljoen Sweedse krone ondersteun in 2014 en 2015.
Die museum se versameling bestaan ​​hoofsaaklik uit elektriese kitare uit die jare 1950 en 1960, asook 'n kleiner versameling van elektriese baskitare asook alles wat met die geskiedenis van die elektriese kitaar verband hou. Die versameling is sedert die 1970 deur die broers Mikael en Samuel Ahden ingesamel, die versameling is egter nooit as 'n geheel aan die publiek vertoon totdat die museum geopen is nie. Met 'n totaal van meer as 500 kitare is die museum die grootste van sy soort in die wêreld.
Bulbine margarethae
Bulbine margarethae is 'n plant en geofiet wat deel van die Asphodelaceae familie is. Die spesie is endemies aan die Wes-Kaap en kom op die Knersvlakte voor. Hier is dit deel van die vygieveld. Daar is drie subpopulasies en die plant word bedreig deur kalksteen mynbou en die onwettige versameling deur plantkundiges.
Martin Shaw
Martin Shaw (gebore 21 Januarie 1945) is 'n Engelse akteur en vervaardiger. Hy is bekend vir sy rolle in die rolprent Ladder of Swords (1990) en in die televisiereekse Helen: A Woman of Today (1973), The Chief (1990), en Inspector George Gently (2007).
Antef I
Lewe en bewind
Antef I was ’n nomarg van Thebe. Hy het die Horusnaam Horus Sehertawy aangeneem en hom so tot koning van die hele Egipte verklaar. Sy mag is egter teengestaan deur ander nomosse. Daardeur het Antef ’n burgeroorlog veroorsaak tussen Thebe en die heersers van die 10de Dinastie en hul bondgenoot Anktifi, die nomarg van Herakleopolis.
Antef I het verskeie stede verower, soos Thebe, Abydos en Thinis, en sy mag uitgebrei tot by Dendera. Sy bewind word op sowat 16 jaar geraam – die presiese tydperk is onbekend omdat sy naam en dié van Mentoehotep I op die Turynse Koningslys gekombineer word. Hy is opgevolg deur sy broer, Antef II.
Bulbine macrocarpa
Bulbine macrocarpa is 'n plant en geofiet wat deel van die Asphodelaceae familie is. Die spesie is inheems in Ethiopië, Kenia en Somalië.
Erna Fentsch
Erna Fentsch (21 April 1909 – 26 November 1997) was 'n Duitse skryfster en aktrise. Sy was bekend vir haar rolle in die rolprente Ich heiße Niki (1952), A Heart's Foul Play (1953), Kronprinz Rudolfs letzte Liebe (1956), en Twenty Brave Men (1960).
Lucille McVey
Lucille McVey (18 April 1890 – 3 November 1925) was 'n Amerikaanse aktrise, skryfster, en regisseuse. Sy was bekend vir haar rolle in die rolprente Pay Day (1918) en The Charming Mrs. Chase (1920).
Potamophloios symoensi
Potamophloios symoensi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
John Cho
John Cho (gebore 16 Junie 1972) is 'n Amerikaanse akteur en skrywer. Hy is bekend vir sy rolle in die rolprente Harold & Kumar Go to White Castle (2004), Harold & Kumar Escape from Guantanamo Bay (2008), Star Trek (2009), en Star Trek: Into Darkness (2013).
Isomorfiese vervanging
Die kristallyne struktuur van silwer en goud is eenvoudig met 'n klein eenheidsel. Minerale het dikwels 'n struktuur wat ingewikkelder is en die sel is groot. Binne die struktuur is vervanging van die een ioon deur die ander egter in bepaalde gevalle moontlik sonder dat dit die struktuur verander. In silikate is silikon dikwels aanwesig in 'n tetraëder van suurstofatome, maar dit kan vervang word deur aluminiumione wat ook in 'n tetraëdriese omringing 'tuisvoel'. Dit wil sê dat die energie van so 'n konfigurasie laag genoeg is dat dit tot 'n stabiele struktuur lei. Ander ione soos en  kom veral in oktaëdriese omringing voor en kan mekaar vervang. Dieselfde minerale het daarom dikwels 'n samestelling wat van vindplek tot vindplek kan varieer. Gewoonlik sal die parameters wat die eenheidsel beskryf egter wel verander, afhanklik van byvoorbeeld die Mg/Fe-verhouding van die monster. Ook kan die voorkoms van die kristalle verander. Magnesium is kleurloos, by yster kan die kristal groen of bruin gekleurd wees, chroom rooi, mangaan pers, ensomeer.
Struktuurbepaling
Isomorfiese vervanging word ook opsetlik teweegebring, veral in kristallografie waar dit as kontrasmiddel gebruik word. Die vervanging van 'n atoom deur 'n swaar atoom wat die rooster baie min vervorm sal die diffraksiepatroon net in sy intensiteite verander. Die verskille kan bydra om die struktuur uit te lê of om dit noukeuriger te bepaal. Dié metode is een van die oudste metodes van struktuurbepaling en is reeds deur Cork in 1927 toegepas. Vir stowwe met uitsonderlik groot eenheidselle soos by proteïene word dikwels van 'n meervoudige vervanging gebruik gemaak. Proteïenkristalle word in 'n oplossing van verskeie swaar ione gedompel, om ione wat die proteïenkolekuul in die kristal omgewe uit te wissel met die ione in die oplossings.
'n Besondere geval is dié van isotoopvervanging. Isotope van dieselfde element het amper identiese eienskappe en kan mekaar dus goed vervang. Die diffraksie van X-strale sal egter ook amper dieselfde bly. Die strooiingslengte is net afhanklik van die aantal elektrone van die atoom, dit wil sê die element, nie van die isotoop nie. Dit is anders by neutrondiffraksie. Die strooiingslengte vir neutrone word bepaal deur die atoomkern en verskil daarom van isotoop tot isotoop. Vervanging kan dus gebruik word om die diffraksiepatroon opsetlik te verander. Ongelukkig is isotope dikwels baie duur, maar die vervanging van deur  is bekostigbaar en word wyd toegepas omrede die strooiing van H tot 'n groot mate onelasties is, en 'n agtergrond lewer wat die meting onnoukeurig maak.
Mesembryanthemum haeckelianum
Mesembryanthemum haeckelianum is 'n vetplant wat deel is van die Aizoaceae familie. Die plant is endemies aan Suid-Afrika en kom in die Oos-Kaap voor.
Herakleopolis
Herakleopolis (Grieks: Ἡρακλεόπολις, Latyn: Heracleopolis Magna) was die hoofstad van die 20ste nomos (administratiewe streek) van Antieke Egipte. Dit is sowat 15 km wes van die hedendaagse stad Beni Suef geleë. In Egipties het dit Henen-nesoet, Nen-nesoe of Hwt-nen-nesoe geheet, wat beteken "huis van die koninklike kind".
Geskiedenis
Die datum van die eerste nedersetting op die terrein is onbekend, maar ’n inskrywing op die Palermosteen vertel van farao Den se besoek aan die heilige Herisjef-meer by Nenj-neswt, die stad se antieke naam. Dit moes dus al in die middel van die 1ste Dinastie bestaan het, omstreeks 2970 v.C.
Herakleopolis het tussen 2181-2055 v.C., tydens die Eerste Oorgangstydperk, belangrik geword en sy hoogtepunt bereik. Ná die val van die Ou Ryk is Egipte verdeel in Bo- en Benede-Egipte en Herakleopolis het die hoofstad van laasgenoemde geword. Die stad het Benede-Egipte in so ’n mate beheer dat Egiptoloë soms na die tyd tussen die 9de en 10de Dinastie (2160-2025 v.C.) verwys as die Herakleopolitaanse Tydperk. Die stad was dikwels in konflik met die hoofstad van Bo-Egipte, Thebe.
Teen die tyd van die Ptolemeïese Ryk (322-30 v.C.) was Herakleopolis nog ’n belangrike godsdiens- en kultuursentrum, en tydens die Romeinse tydperk (30 v.C.-390 n.C.) was dit steeds bewoon.
IKSU
IKSU (Idrottsklubben Studenterna i Umeå) is 'n sportklub en nie-winsgewende organisasie in die Sweedse stad Umeå. Die klub het twee fasiliteite, naamlik "IKSU sport" by die kampus van die Universiteit van Umeå en "IKSU spa" in Umedalen. Dit het 18 000 lede en is daarom een van die land se grootste sportklubs.
Geskiedenis
Die organisasie is op 5 Mei 1959 gestig as Umeå Studenters Idrottsförening (USIF). In 1960 is dit na sy huidige naam, Idrottsklubben Studenterna i Umeå (IKSU) vernoem. Die eerste binnenshuise arena is in 1983 geopen en sedertdien is dit verskeie kere uitgebrei. IKSU spa is in 2003 geopen. Die Brännbollscupen word jaarliks georganiseer. Die eerste toernooi is in 1974 aangebied en sedert 1997 het dit wêreldbeker-status. In 2009 het hulle SEK 87 miljoen wins getoon en 70 werknemers gehad.
Mentoehotep II
Mentoehotep II (ook bekend as Montoehotep of Mentuhetep) was ’n farao van die 11de Dinastie van Antieke Egipte. Hy was die bekendste van al die konings met die naam Mentoehotep. Hy was een van die grootste leiers van die Middelryk en het altesaam 51 jaar lank regeer.
Bewind
Mentoehotep het baie oorloë gevoer, maar veral met die 10de Dinastie van Herakleopolis. Hy het hulle eindelik verslaan en so Bo- en Benede-Egipte weer verenig. Hy het oorlogsekspedisies teen Nubië, Libië en Sinai gelei en nuwe handelsbetrekkinge met Poent gesluit.
Olea luzonica
Olea luzonica is 'n boom wat deel is van die Oleaceae familie. Die spesie is endemies aan Filippyne.
Bulbine wiesei
Bulbine wiesei is 'n plant wat deel van die Asphodelaceae familie is. Die spesie is endemies aan die Noord- en die Wes-Kaap en kom vanaf Kotzesrus en Platbakkies tot by die suidelike Knersvlakte voor. Dit is deel van die Sukkulente Karoo-plantegroei. Die plant word as seldsaam beskou.
Pottsiela
Pottsiela is 'n genus van sponsdiere uit die familie van die Spongillidae.
Sparken
Sparken is 'n skaatspark naby Hamnmagasinet en die Ume-rivier in die sentrum van Umeå, Swede.
Die park is direk onder die Tegsbron-brug oor die rivier gebou. Dit is ongeveer 20 meter breed en 120 meter lank. Die park se naam is deur middel van 'n kompetisie bepaal. Dit is deur 'n verwysingsgroep ontwikkel en die Kanadese firma New Line Skateparks INC was vir die finale ontwerp verantwoordelik. Die park is van beton gebou met relings en ​​'n omringende heining. Die bouwerk is in 2009 voltooi en was die eerste deel van 'n groot projek waarin die stad se sentrum vernuwe is. In 2012 het die park die Sveriges Arkitekter Övre Norrlands Arkitektur-prys gewen.
Bulbine louwii
Bulbine louwii is 'n plant en geofiet wat deel van die Asphodelaceae familie is. Die spesie is endemies aan die Noord-Kaap en die Wes-Kaap en kom vanaf Bitterfontein en Platbakkies tot by die suidelike Knersvlakte voor. Hier is dit deel van die Sukkulente Karoo-plantegroei. Daar is vyf subpopulasies en die plant word as seldsaam beskou.
Bulbine bulbosa
Bulbine bulbosa is 'n plant wat endemies aan Australië is en kom in Nieu-Suid-Wallis, Queensland, Suid-Australië, Tasmanië en Victoria voor.
Stereo-isomeer
Stereo-isomere is stowwe met dieselfde atomiese samestelling en met dieselfde bindings, wat egter in hul driedimensionale struktuur verskil. Daar is twee tipes: cis-trans-isomere en chirale stereo-isomere.
Cis-transisomerie
'n Enkele C-C-binding is vrylik draaibaar, maar vir 'n dubbele binding is dit nie die geval nie. Dit wil sê dat die molekuul -HC=CH- (2-buteen) in twee weergawes voorkom, wat (effens) verskillende eienskappe het. Hierdie tipe isomerie is belangrik in biologie en selfs vir gesondheid. Onversadigde vetsure kom in die natuur gewoonlik in die cis-vorm voor. Industriële bewerking soos hidrogenasie kan die een vorm egter omskakel na die ander een, en trans-vette is skadelik vir die gesondheid van die mens.
Enantiomere
'n Goeie voorbeeld van hierdie tipe isomerie uit die daaglikse lewe is 'n paar skoene. Hul het dieselfde samestelling uit dieselfde materiale, maar die een is die spieëlbeeld van die ander. Indien 'n molekuul nie self die simmetrie van 'n spieëlvlak besit nie, is daar ook 'n linker- en 'n regterweergawe van die molekuul. 'n Goeie voorbeeld is die molekuul. Dit het 'n tetraëdriese struktuur maar die vier hoeke (die ligande) word beset deur vier verskillende atome. Die molekuul bestaan in twee stereo-isomere wat mekaar se spieëlbeelde is. Die verskynsel word chiraliteit genoem en die twee isomere word enantiomere van mekaar genoem.
Dit is in teenstelling met 'n molekuul soos met slegs drie verskillende ligande. So 'n molekuul het wel 'n inwendige spieëlvlak en kom slegs in een weergawe voor. (Die spieëlvlak loop deur die Cl-C-Br atome en spieël die een fluooratoom af op die ander een.)
Die ontdekking van chirale stereo-isomere
'n 50/50 mengsel van albei stereo-isomere word 'n rasemiese mengsel genoem. Indien die stereo-isomere van 'n rasemiese mengsel kristalliseer, pak hulle soms saam in aparte kristalle wat dan dikwels ook spieëlbeeldige vorme aanneem. Wynsteensuur is 'n beroemde voorbeeld daarvan wat eintlik tot die ontdekking van chiraliteit gelei het.
Optiese aktiwiteit
Indien 'n bundel lig wat linêer gepolariseerd is deur 'n vloeistof soos water gestuur word, sal gewoonlik die polarisasierigting dieselfde blyf, maar indien dit byvoorbeeld 'n oplossing van suiker betref, sal die polarisasierigting draai. Die hoek waaroor die rigting verdraai raak, hang van die padlengte, die suikerkonsnsentrasie en die golflengte van die lig af. Hierdie effek word optiese aktiwiteit genoem en dit word in die suikernywerheid gebruik om suikerkonsentrasies te meet.
Mesembryanthemum hypertrophicum
Mesembryanthemum hypertrophicum is 'n vetplant wat deel is van die Aizoaceae familie. Die plant is inheems aan Namibië en Suid-Afrika waar dit in die Noord-Kaap voorkom.
Mesembryanthemum holense
Mesembryanthemum holense is 'n geofiet wat deel is van die Aizoaceae familie. Die plant is endemies aan Suid-Afrika en kom in die Wes-Kaap voor.
Rain Man
Rain Man is 'n Amerikaanse dramarolprent wat deur Barry Levinson geregisseer en deur Barry Morrow en Ronald Bass geskryf is. Dit vertel die verhaal van die kwasterige, selfsugtige konkelaar Charlie Babbitt (Tom Cruise), wat uitvind sy vervreemde pa het gesterf en feitlik sy hele fortuin van talle miljoene dollars aan sy ander seun, Raymond (Dustin Hoffman), bemaak. Dié is 'n outistiese savant, van wie se bestaan Charlie onbewus was. Charlie kry net sy pa se geliefde veteraanmotor en roosbome. Valeria Golino speel ook in die prent as Charlie se meisie, Susanna.
Rain Man se première was op die 39ste Berlynse Internasionale Rolprentfees, waar dit die Goue Beer, die hoogste prys, gewen het. Dit is in 1988 in Amerika in rolprentteaters uitgereik deur MGM/UA Communications Co. en was hoogs suksesvol. Levinson se regie is geprys, asook die toneelspel (veral van Hoffman en Cruise), die musiek, Morrow se draaiboek, die kinematografie en die prent se uitbeelding van outisme. Dit het $25 miljoen gekos en het $354,8 miljoen - $412,8 miljoen ingeoes; dit was die prent wat die beste gedoen het in 1988 en het agt benoemings gekry op die 61ste Oscar-toekenningsaand, waarvan dit vier gewen het: vir beste rolprent, beste regisseur, beste akteur (Hoffman) en beste oorspronklike draaiboek.
In 2022 was Rain Man die eerste en enigste rolprent wat in een jaar die Berlynse Internasionale Rolprentfees se hoogste prys en die Oscar vir beste rolprent gewen het. Dit was ook die laaste MGM-prent wat vir beste rolprent benoem is tot Licorice Pizza in 2021, 33 jaar later.
Kenneth Choi
Kenneth Choi (gebore 20 Oktober 1971) is 'n Amerikaanse akteur. Hy is bekend vir sy rolle in die rolprente Captain America: The First Avenger (2011), The Wolf of Wall Street (2013), en Spider-Man: Homecoming (2017).
Margaret McWade
Margaret McWade (3 September 1871 – 1 April 1956) was 'n Amerikaanse aktrise. Sy was bekend vir haar rolle in die rolprente ''The Great Victory, Wilson or the Kaiser? The Fall of the Hohenzollerns (1919), Alice Adams (1923), The Lost World (1925), en Theodora Goes Wild'' (1936).
Heli Finkenzeller
Heli Finkenzeller (17 November 1911 – 14 Januarie 1991) was 'n Duitse aktrise. Sy was bekend vir haar rolle in die rolprente Opernball (1939), Suchkind 312 (1955), Ciske de Rat (1955), en Der erste Frühlingstag (1956).
Koninklike Nieu-Seelandse Lugmag
Die Koninklike Nieu-Seelandse Lugmag (afgekort RNZAF) (Māori: Te Hokowhitu o Kahurangi "The Warriors of the Sky of New Zealand"; voorheen "War Party of the Blue") is die lugdienstak van Nieu-Seeland se weermag. Dit is gevorm uit Nieu-Seelandse elemente van die Koninklike Britse Lugmag en het in 1923 'n onafhanklike mag geword, hoewel baie RNZAF-lugbemanningslede steeds in die Koninklike Britse Lugmag gedien het tot die einde van die 1940's.
Die RNZAF het in die Tweede Wêreldoorlog, Malaya, Korea-oorlog, Viëtnamoorlog en die Golfoorlog geveg, asook verskeie VN-vredesmissies onderneem. Vanaf 'n hoogtepunt in 1945 van meer as 1 000 gevegsvliegtuie het die RNZAF gekrimp tot 'n sterkte van ongeveer 48 vliegtuie in 2022, met die fokus op maritieme patrollie- en vervoerpligte ter ondersteuning van die Koninklike Nieu-Seelandse Vloot en die Nieu-Seelandse Leër. Die RNZAF se luggevegvermoë het in 2001 geëindig, onder die Vyfde Arbeidsregering met die ontbinding van die A-4 Skyhawk- en Aermacchi MB-339-gebaseerde eskaders.
Die Lugmag word gelei deur 'n Lugvisemaarskalk wat die aanstelling van "Hoof van die Lugmag" beklee. Die RNZAF-leuse is dieselfde as dié van die Britse Lugmag (Royal Air Force), Per ardua ad astra, wat beteken "Deur ontbering na die sterre".
Antarktiese vlug
Die RNZAF Antarktiese Vlug is in 1956 gevorm om die Statebond Trans-Antarktiese Ekspedisie by te staan, toegerus met 'n Auster Mk.7c wat gekoop is van die UK Air Ministry (NZ1707), De Havilland Canada DHC-3 Otter (NZ6081), en 'n De Havilland Canada DHC-2 Beaver (NZ6001, verander na NZ6010 om oorvleuelende getalle met 'n RNZAF Gloster Meteor te verwyder), verhard en toegerus met ski's.  Dit het gehelp om mans, hondespanne en voorrade te vervoer, en het geologiese kartering oor die somers van 1956, 1957 en 1958 uitgevoer voordat dit in 1960 ontbind is.
Bedrywighede in Antarktika is hervat in 1965 toe 'n Hercules, die eerste van wat jaarlikse somervlugte van Christchurch na die vasteland geword het, gevlieg het. Tot vandag toe bedryf die RNZAF beide Boeing 757 en Lockheed C-130 Hercules na Phoenix Vliegveld, Williams Field en die Ice Runway.
Viëtnam-oorlog
Vanaf 1962 was die primêre RNZAF-bydrae tot die Viëtnam-oorlog No. 40 Eskader RNZAF en No. 41 Eskader RNZAF wat troepevervoer verskaf het vir Nieu-Seeland, Australiese en Amerikaanse troepe met behulp van Handley Page Hastings, Bristol 170 Freighter en C-130 Hercules. Die eerste Nieu-Seelandse gevegstroepe is in 1965 per lug deur No. 40 Eskader na Suid-Viëtnam geneem.
Vliegtuie het gereelde toevoerlopies van Singapoer na Saigon gemaak. Canberra-bomwerpers is in 'n nie-gevegsrol ontplooi, met bemanning wat Amerikaanse operasies waargeneem het, en na Suid-Viëtnam ontplooi om gesamentlike opleiding met die Amerikaanse Lugmag te doen. In Junie 1996 het No. 9 Eskader RAAF na Suid-Viëtnam vertrek en hom by Vung Tau gevestig, toegerus met Bell UH-1 Iroquois-vliegtuie. Polities en operasioneel was dit voordelig vir die RNZAF om die Australiërs, wat 'n tekort aan beskikbare vlieëniers in die gesig gestaar het, by te staan. Altesaam 16 RNZAF-offisiere sou in operasionele diens in Viëtnam by No. 9 Eskader RAAF dien. Luitenant Bill Waterhouse, die RNZAF se enigste Maori-helikoptervlieënier op daardie stadium, is in Januarie 1969 dood toe hy 'n Iroquois in Canberra gevlieg het terwyl hy voorberei het vir diens in Suid-Viëtnam.
Vlugte om die mediese span by Qui Nhon en die Nieu-Seelandse ambassade in Saigon te ondersteun, het voortgegaan ná die onttrekking van Nieu-Seelandse grondmagte in 1971. Vroeg in April 1975 het die eskader 'n afdeling by Tan Son Nhat Internasionale Lughawe naby Saigon gestig om Nieu-Seelandse personeel uit die land te ontruim namate Noord-Viëtnamese magte vinnig gevorder het. Die laaste No. 41 Eskader-vlug uit die land het op 21 April vertrek met 38 ambassadepersoneel (insluitend die Nieu-Seelandse ambassadeur) en vlugtelinge, net voor die val van Saigon.
Mercedes-Benz C-klas (W204)
Die Mercedes-Benz C-klas (W204) is 'n reeks kompakte uitvoerende motors wat van 2007 tot 2014 deur die Duitse motorvervaardiger Mercedes-Benz vervaardig is. Dit was die opvolger van die Mercedes-Benz C-klas (W203) en is uiteindelik in 2014 deur die Mercedes-Benz C-klas (W205) vervang, hoewel W204-koepeemodel nog steeds vir die 2015-modeljaar vervaardig is. Die W204 is vervaardig in sedan, stasiewa en koepeebakvorms. Die koepee is in 2011 bekendgestel saam met die opgekikkerde W204-sedan en stasiewa. Die meerderheid C-klas-weergawes het agterwielaandrywing, maar sommige modelle (die 4MATIC) is beskikbaar met vierwielaandrywing (AWD). Die meeste eenhede wat in die Verenigde State verkoop is, was 4MATIC-modelle. Die Mercedes-Benz E-klas (C207) deel ook die W204-platform.
Koninklike Nieu-Seelandse Lugmag
ANZUK en ANZUS samewerking
Na die einde van konflik in Viëtnam het die RNZAF 'n sterker maritieme fokus aangeneem. Langafstand-toesigpatrollies het meer gereeld in die waters rondom Nieu-Seeland geword namate P-3 Orion-spanne en Vloot Westland Wasp-helikopters gejag het vir Sowjet- en Chinese vaartuie in Nieu-Seeland se eksklusiewe ekonomiese sone. Terselfdertyd het lugspanne nouer bande met die Verenigde State en Australië aangeneem deur die ANZUS-alliansie. Die eerste oorsese ontplooiing van die nuwe A-4 Skyhawk 's het in 1971 na RAAF-basis Williamtown en HMAS Albatross in Australië plaasgevind. Skyhawk-spanne is deur C-130 Hercules, Andover- en later Boeing 727-vliegtuie ondersteun om grondondersteuningspersoneel te voorsien en die opstel van mobiele navigasiestelselstasies moontlik te maak. Daarbenewens is agt enkelsitplek Skyhawk's na Singapoer gestuur om aan Oefening Vanguard deel te neem. Ontplooiings het op 'n gereelde basis plaasgevind na Singapoer, Maleisië en Indonesië.
Mercedes-Benz C-klas (W204)
Vroeë modelle sluit die C 200 Kompressor, die C 230, die C 280, die C 350, die C 220 CDI en die C 320 CDI in. Vroeg in Augustus was die C 180 Kompressor, C 230 en C 200 CDI beskikbaar. Anders as met die vorige generasies, is die W204-stasiewa nie in Noord-Amerika te koop aangebied nie.
Koninklike Nieu-Seelandse Lugmag
Kin Nan-voorval
Die Kin Nan-voorval het in Maart 1976 plaasgevind. Die Kin Nan was 'n Taiwanese inkvissersboot wat onwettig in Nieu-Seelandse water geopereer het. Na 'n versuim om te antwoord op waarskuwingskote en boodskappe van twee RNZN-patrolliebote, is verskeie Skyhawks gestuur om die skip te onderskep, gewapen met Zuni-vuurpyle en 20 mm-rondtes. ’n Skyhawk wat deur Jim Jennings geloods is, het ’n sarsie van 53 rondes op die boot afgevuur, wat dit laat stop en die vloot toegelaat het om aan boord te gaan. Die betrokke Skyhawk word by die Museum van Vervoer en Tegnologie in Auckland bewaar. Die einde van die Koue Oorlog het dramatiese veranderinge in die samestelling van die RNZAF meegebring. Met regeringsbeleid van die Vierde Arbeidersregering wat daarop aandring het om openbare besteding te verminder, het die RNZAF begin om sy fasiliteite te konsolideer, gelei deur die Minister van Verdediging Bob Tizard. Die Air Force Stores Depot by Te Rapa is in 1992 gesluit, met herontwikkeling in "The Base Shopping Centre". Op 14 September 1995 is die afsluitingsparade gehou vir die eerste RNZAF-vliegveld, RNZAF Station Wigram in Christchurch. Die ondersteuningsbasis RNZAF Shelly Bay, geleë op Wellington se Miramar-skiereiland, het ook gesluit. Die helikopter- en voormalige seevliegtuigbasis RNZAF Hobsonville is aan Housing New Zealand verkoop, en word herontwikkel as 'n woongebied deur die "Hobsonville Land Company". Beide Wigram en Hobsonvillle is herontwikkel in woongebiede, terwyl Shelly Bay verlate bly.
Mercedes-Benz C-klas (W204)
Die W204 het enorme sukses in die mark behaal. Dit was die tweede-besverkoper kompakte motor in Kanada en die Verenigde State ná die BMW 3-reeks (E90). In 2012 was die W204 C-klas opgeneem in die Top 10 topverkopers in Brittanje met meer as 37 261 eenhede wat verkoop is, 'n eerste vir Mercedes-Benz, hoewel net agter sy mededinger, die BMW 3-reeks (F30) op 44 521 verkoopte motors. Mercedes-Benz het wêreldwyd meer as 2,4 miljoen W204-motors verkoop, dit was dus Mercedes se besverkopervoertuig.
Koninklike Nieu-Seelandse Lugmag
Terugsnoei van uitgawes
Na aanleiding van die neoliberale ideologie van die 1990's, is nie-kernaktiwiteite soos onderhoud en spyseniering geprivatiseer of uitgekontrakteer.
Ten spyte van die vermindering in begroting en mannekrag, is internasionale ontplooiings deur die Lugmag uitgebrei. Tydens die Golfoorlog is twee Hercules-vragvliegtuie en personeel van No. 40 Eskader na die Golfoorlog ontplooi, waar hulle as deel van 'n Koninklike Lugmag Hercules Eskader opereer het. No. 2 Eskader RNZAF lewer voortgesette diens by Nowra in Nieu-Suid-Wallis, Australië, en verskaf opleiding vir die Koninklike Australiese Vloot en omskakeling vir RNZAF Skyhawk-vlieëniers.
No. 42 Eskader het vyf maande in Somalië ontplooi, met drie Andover-vervoervliegtuie. Humanitêre lughysers is uitgevoer deur Hercules- en Boeing-vliegtuie van No. 40 Eskader in die Midde-Ooste en Rwanda. No. 40 Eskader het ook lugvervoerondersteuning aan die Nieu-Seelandse leërkontingent in Bosnië verskaf.
Lugmag-erfenisvlug
Die Air Force Heritage Flight of New Zealand is 'n samewerkende vennootskap tussen die RNZAF en 'n aantal burgerlike organisasies wat in 2022 geskep is. Die doel daarvan is om erfenisvliegtuie te bedryf wat relevant is tot die geskiedenis en tradisies van die lugmag. Ter vervanging van die RNZAF Historiese vlug, verskaf die lugmagvlieëniers om 'n aantal vliegtuie te loods met die doel om vertoonvlugte en uitstallings in Nieu-Seeland te doen.
Mercedes-Benz C-klas (W204)
Bakstyle en modelle
In die somer van 2003 het die ontwikkeling van die W204 C-klas die gebruik van 'n "digitale prototipe" behels, wat 'n digitale replika van 2,1 teragrepe van die motor deur 'n virtuele 15 miljoen myl-padbaan geplaas het. Dit was 'n eerste vir die industrie wat ongeluktoetsing en meer moontlik gemaak het voordat 'n fisiese prototipe gebou is. Die ontwerp van die besondere W204 is in 2003 gekies en 'n Duitse ontwerppatentaansoek is die eerste keer op 9 September 2004 ingedien, deur gebruik te maak van 'n veselglasmodel.
Koninklike Nieu-Seelandse Lugmag
Lugbemanning-uniform
As deel van die Air Warrior-projek in 2016, het RNZAF-lugbemanning begin om MultiCam-uniform te toets om die DPM-variant wat hulle sedert die laat 1980's gebruik het, te vervang. Proewe vir die uniform is in 2016 voltooi.
Vir alle vliegopdragte dra lugbemanning 'n Nomex brandwerende groen een- of tweestukvliegpak. Vir operasies na 'n woestynomgewing dra lugbemanning 'n sandkleurige weergawe van die groen uniform.
Mercedes-Benz C-klas (W204)
Afwerkingsvlakke
Oor die algemeen het die W204 C-klas vier afwerkingsvlakke en toerustingvlakke: Classic, Elegance, Avantgarde en AMG. Die Classic is die basisafwerking wat slegs op die kleiner viersilindermotormodelle aangetref word en bevat Brighton-lapstofsitplekke met ARTICO-leer (viniel) as opsie. Die Elegance het ARTICO leerbekleedsel as standaard met egte leer as opsie. Die Avantgarde het Liverpool-stof / ARTICO leersitplekke met egte leerbekleedsel. Die Classic, Avantgarde, en AMG lyne behou die tradisionele Mercedes-Benz verkoeler sierrooster, met 'n vertikale drie-puntster kapembleem en is ontwerp om tradisionele luukse motorkopers te beindruk. Die Elegance het 'n sierrooster met drie horisontale stawe en 'n groot ster wat in die middel gemonteer is. Hierdie modelle het bykomende toerusting, waaronder 'n driespeekstuurwiel, opsionele AMG-bakstel, laer en stywer sportvering, opgegradeerde remsuierkaliber en groter allooiwiele. Dit is ontwerp om die C-klas in die sportsalonsektor te posisioneer. In teenstelling met vorige generasies van die C-klas, en ander hedendaagse Mercedes-salonne, wat by die tradisionele sierrooster en kap-ornament gebly het, bevat die W204 se advertensies hoofsaaklik die sportrooster en AMG-bakstel, veral in Kanada en die Verenigde State.
Die grootste deel van die reeks bestaan uit viersilinder-petrol- en dieselenjins, 'n 3,5-liter V6-petrol en 'n 3,0-liter-V6-dieselenjin is ook beskikbaar. Die AMG-variant naamlik die C 63 AMG gebruik die 6,2-liter V8-petrolenjin.
Die C-klas (W204)-modelle was beskikbaar met 'n keuse van agter- en vierwielaandrywing (die AWD-stelsel is die vierde geslag van die 4Matic-stelsel wat nie in die regterstuurformaat beskikbaar was nie), saam met 'n verskeidenheid van vier- en ses-silinder-enjins asook 'n 6,2-liter V8-enjin eksklusief aan die C 63 AMG. 4Matic is 'n aanduiding van allewielaandrywing-modelle.
Vir die C 220 CDI BlueEfficiency is 'n outomatiese wegtrek/stopstelsel in 2010 bygevoeg.
Opkikkering
In Desember 2010 het Mercedes 'n paar foto's en besonderhede van W204 C-klas "facelift" vrygestel, met die voertuig amptelik onthul by die 2011 Detroit Auto Show, en later by die Auto Sjanghai 2011.
Nuwe funksies van die opgekikkerde model sluit in, 'n enjinaansitstelsel, 7G-TRONIC PLUS-ratkas beskikbaar vir basismodelle met hersiene ratverhoudings om brandstofverbruik te verbeter. Daar is ook 'n geringe hersiening van die buitevoorkoms gedoen, wat LED-dagligte, LED-agterligte en 'n nuwe enjinkap en buffer ingesluit het. Die binneruim is aansienlik herontwerp om sy uitleg en kwaliteit nader aan die W212 E-klas en die W221 S-klas te bring. Daar is 'n hoë resolusie-skerm op die paneelbord met visuele funksies soortgelyk aan die S- en CL-klasmodelle, asook die nuwe Mercedes-Benz Comand APS- stelsel wat die eerste keer op die W212 E-klas ingebring is.
Tien nuwe bestuurhulpstelsels, waaronder Adaptive Highbeam Assist, Active Lane Keeping Assist, Active Blind Spot Assist, Attention Assist slaperigheid opsporing, Distronic Plus nabyheidsbeheer, snelheidsbeperking en parkeergeleiding, insluitend Parktronic en die Pre-Safe rem, was nou beskikbaar. Die nuwe generasie telematika bevat internettoegang en 'n 3D-navigasieskerm met plastiese uitsigte op die stad.
Robert Shaw (akteur)
Robert Shaw (9 Augustus 1927 – 28 Augustus 1978) was 'n Engelse akteur en skrywer. Hy was bekend vir sy rolle in die rolprente From Russia with Love (1963), A Man for All Seasons (1966), The Sting (1973), en Jaws (1975).
Bulbine keiskammaensis
Bulbine keiskammaensis is 'n plant wat deel van die Asphodelaceae familie is. Die spesie is endemies aan die Oos-Kaap.
Kai Fischer
Kai Fischer (gebore 18 Maart 1934) is 'n Duitse aktrise en skryfster. Sy is bekend vir haar rolle in die rolprente Playgirl After Dark (1960), Man on the Spying Trapeze (1966), en Holocaust 2: The Revenge (1980), en in die televisiereeks Die Karte mit dem Luchskopf (1963).
Bulbine spongiosa
Bulbine spongiosa is 'n plant wat deel van die Asphodelaceae familie is. Die spesie is endemies aan die Wes-Kaap.
Tom Choi
Tom Choi is 'n Amerikaanse akteur, skrywer, en vervaardiger. Hy is bekend vir sy rolle in die rolprente Beautiful Boy (2018) en Truth or Dare (2018).
Bulbine semibarbata
Bulbine semibarbata is 'n plant wat deel van die Asphodelaceae familie is. Die spesie is endemies aan Australië en kom in Nieu-Suid-Wallis, Queensland, Suid-Australië, Tasmanië, Victoria en Wes-Australië voor.
Anne Meacham
Anne Meacham (21 Julie 1925 – 12 Januarie 2006) was 'n Amerikaanse aktrise. Sy was bekend vir haar rolle in die rolprent Lilith (1964) en in die televisiereekse The United States Steel Hour (1953) en Suspicion (1957).
Sindelfingen
Sindelfingen (Swabies: Sendlfenga) is 'n klein Suid-Duitse stad in Baden-Württemberg. Dit is ongeveer 15 km suidwes van Stuttgart aan die bolope van die Schwipperivier ('n sytak van die Würm–rivier) geleë, en is die tuiste van die motorvervaardiger Daimler AG se grootste monteeraanleg ter wêreld. Die onderneming se motors word onder die handelsnaam Mercedes-Benz bemark.
Geskiedenis
Die weefbedryf het goed oorleef totdat die grootste deel van Europa se tekstielbedryf deur Asiatiese invoer vernietig is. Sommige tekstielverspreidingsentrums bestaan nog in die stad. Voormalige weefmeulens is nog in die stadsgebied te vinde, maar word nou as kantore vir die rekenaarbedryf benut. Dit is te danke aan die oorname van Hollerith deur IBM wat die ponskaarttegnologie van die weefmeulens gebruik het.
Geografie
Aangrensende dorpe en stede: Böblingen (aangrensend), Stuttgart (15 km), Leonberg. Die hoogste punt is 531 meter bo seespieël en in die noorde is die Glemswald (Natuurreservaat).
Mercedes-Benzfabriek
Die fabriek is in 1915 gestig deur Daimler Motoren Gesellschaft om vliegtuigmotore te vervaardig, daarom het die aanleg aanvanklik 'n aanloopbaan gehad wat ter plaatse geleë was. Na die Eerste Wêreldoorlog is die eerste passasiersmotor vervaardig na die samesmelting met Benz & Cie, gestig deur Karl Benz. In 1926 is die hele bakwerkaanleg van die nuwe Daimler-Benz-groep na die Sindelfingen-aanleg verskuif, wat die aanlegbestuurder Wilhelm Friedle in staat gestel het om die volgende jaar massaproduksie op monteerlyne in te stel, en in 1929 word die eerste perswinkel geopen.
Teen 1938 het die fabriek ongeveer 6 500 mense in diens gehad, en in die aanloop tot die Tweede Wêreldoorlog was die meeste produksie in lyn met militêre kontrakte, hoofsaaklik vragmotors soos die LC 3000; die produksie van passasiersmotors is in 1942 gestaak. Teen 1944 was byna die helfte van Daimler Benz se 63 610 werknemers burgerlike dwangarbeiders. Na die Tweede Wêreldoorlog het Daimler-Benz sy bande met die Nazi-bewind erken en by die Duitse Nywerheidstigting se inisiatief "Herinnering, Verantwoordelikheid en Toekoms" betrokke geraak. Weens swaar geallieerde bomaanvalle op die stad en die aanleg, is produksie van die Mercedes-Benz W136 eers laat in 1946 hervat.
Vanaf 1950 word tweeskofproduksie ingestel met die hervestiging van die finale motorproduk by die fabriek, wat beteken dat teen 1955 80 500 motors vervaardig is. Die Mercedes-Benz W116 is die eerste keer in 1972 vervaardig, die eerste model van die Mercedes-Benz S-klas, wat die fabriek vandag nog vervaardig as die huidige Mercedes-Benz W224-model. Tot en met 2015 was die aanleg die bedrywigste fabriek van Daimler AG met 319 000 voertuie wat per jaar vervaardig is. Dit is hierna deur die Bremenfabriek met 324 000 eenhede verbygesteek.
Sebastian Shaw (akteur)
Sebastian Shaw (29 Mei 1905 – 23 Desember 1994) was 'n Engelse akteur en skrywer. Hy was bekend vir sy rolle in die rolprente Caste (1930), Murder on Diamond Row (1937), The Flying Squad (1940), en Star Wars: Episode VI - Return of the Jedi (1983).
Audrey Meadows
Audrey Meadows (8 Februarie 1922 – 3 Februarie 1996) was 'n Amerikaanse aktrise. Sy was bekend vir haar rolle in die rolprent That Touch of Mink (1962) en in die televisiereekse The Jackie Gleason Show (1952), The Honeymooners (1955), en Alfred Hitchcock Presents (1955).